# Blai de Sebaste

Sant Blai o Blasi (Sebaste, Àsia Menor, ? — Sebaste, Àsia Menor?, 316) fou un bisbe de Sebaste. Venerat com a sant de la tradició catòlica, se celebra la seva festivitat el 3 de febrer.

## Dites populars

* Avui febrer, demà Candeler i Sant Blai el darrer.
* Coques de Sant Blai curen de tot mal.
* Com farà el dia tres, farà tot el mes.
* La fusta per al meu casal tallada abans de Sant Blai.
* Per Sant Blai, els ous arrai.
* Per Sant Blai, una hora per dalt i una hora per baix.
* Per Sant Blaiet, jornal senceret.
* Sant Blai, gola amunt, gola avall.
* Sant Blai gloriós, cuida’ns la tos.
* Sant Blai gloriós ens deixe el xic i s’emporte la Tos.
* Sant Blai gloriós lliureu-nos de la tos.
* Un parenostre a Sant Francesc i a Sant Blai perquè no mos falti pa mai.

### Dites relacionades amb els animals

* Per Sant Blai, capa el godall.
* Per Sant Blai, cigonyes veuràs, i si no en veus, mal any passaràs.
* Per Sant Blai, la cigonya per l'espai; i si no l'hi veus, senyal de neus.
* Per Sant Blai, la cigonya per l'espai, i si bon estiu vols, l'hi veuràs a grans vols.
* Per Sant Blai, un pas de cavall.
* Per Sant Blai ve la cigonya.
* Quan Sant Blai vol fer bé, cara d'ase ha de fer.
* Sant Blai gloriós, guardeu-nos dels llops.
* Sant Blai mullat, cigonyes aviat; Sant Blai eixut, cigonyes no han vingut.

### Dites relacionades amb la meteorologia

* Per Sant Blai, neu fins a la cua del cavall.
* Per Sant Blai gelada, tot un mes assegurada.
* Per Sant Blas, la boira al jaç.
* Sant Blai nevat, hivern acabat.
* Sant Blai serè, busca llenya i fes braser.
* Si la Candelera plora, l'hivern és fora, però si neva per Sant Blai no acaba mai.
* Si per Sant Blai fa vent, tol l'any se'n ressent.
* Si per Sant Blai glaça, trenta dies més l'hivern s'allarga.
* Si plou per Sant Blaiet, el darrer dia de fred.

### Dites relacionades amb la sembra i la collita

* Per Sant Blai, arrenca la cua de l'all.
* Per Sant Blai, cava ton all.
* Per Sant Blai, es menja l'all.
* Per Sant Blai, ni ceba ni all.
* Per Sant Blai, planta l'all.
* Per Sant Blai, remena la cua l'all.
* Per Sant Blai, sembra a ton esplai.
* Per Sant Blai, sembra com et plau.
* Per Sant Blai, si no l'has sembrat, sembra el teu all.
* Sant Blai, doneu-nos blat per l'any,
* Sembra faves per Sant Blai i en menjaràs tot l'any.
* Si fa bon sol per Sant Blai, collita arrai.
* Si fa sol per Sant Blai, fred arrai!
* Si vols bon favar, per Sant Blai l'has de sembrar.

## Endevinalles

* Mare de Déu de Candeler, segon dia de febrer; Sant Blai a tres, endevina quin mes és

## Referències

* 1 2 3 4 Correas Martínez; Gargallo Gil, 2003.
* 1 2 3 4 5 «Coques de sant Blai curen de tot mal». Levante-emv, (01-02-2017) [Consulta: 1 febrer 2017].
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 Amades, 1982, p. 665-721.
* 1 2 3 4 Alcover, Antoni M.; Moll, Francesc de B. «Blai». A: Diccionari català-valencià-balear. Barcelona: IEC, 2002.
* ↑ Cinc mil refranys catalans i frases fetes populars, 1965.
* ↑ Parés i Puntas, 1999.

## Bibliografia

* Amades, Joan. Costumari català : el curs de l'any (en català). Vol. V. Tardor. Barcelona: Salvat, 1982. ISBN 84-345-3673-0.
* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.